section_heading: Glazbeni stil i tekstovi
paragraph_text: Uradak traje više od 50 minuta. U početku se sastojao od devet metal pjesama (kasnije ih se na uratku pojavilo samo šest) i ambijentalnog interludija i postludija. Nazivi skladbi "Besøk til Kelio", "Alvenes dans" i "Alvegavene" maknuti su s popisa pjesama jer je izvorni popis bio samo "radni popis pjesama".<ref>  Tematika albuma jest istraživanje drevnih europskih mitova o Belusu: o njegovoj smrti, njegovu putovanju kroz podzemni svijet i njegovu povratku. Na Belusu se pojavljuju dvije prerađene pjesme: Total Destruction, s neobjavljenog uratka grupe "Uruk-Hai" snimljenog između 1988. i 1989. (čiji su tekst i naziv promijenjeni kako bi se uklopili u tematiku albuma), koja je postala Sverddans, i Dauði Baldrs (koja se pojavljuje na istoimenu albumu kao ambijentalna skladba), koja je postala Belus' død. Tekstovi pjesama napisani su na norveškom jeziku i preneseni su na službeno Burzumovo mrežno mjesto.